Romonya Község Önkormányzat képviselő-testületének 5/2015. (II.25.) számú önkormányzati rendelete a település hulladékgazdálkodásáról a 11/2015. (XII.10.) számú, és 1/2016. (II.25.) számú rendelettel egységes szerkezetben

Romonya Község Önkormányzat képviselő-testülete a hulladékról szóló 2012. évi CLXXXV. törvény 35. § a)-g) pontjában, a 39. § (2) , (5) bekezdésében kapott felhatalmazás alapján az Alaptörvény 32. cikk (2) bekezdésében meghatározott feladatkörében eljárva a következőket rendeli el:

**Általános rendelkezések**

1. § (1) Romonya Község Önkormányzata e rendeletben foglaltak szerint biztosítja Romonya község közigazgatási területén a hulladékgazdálkodási közszolgáltatási feladatokat.

(2) A hulladékgazdálkodási közszolgáltatási tevékenységet a Dél-Kom Dél-Dunántúli Kommunális Szolgáltató Nonprofit Korlátolt Felelősségű Társaság (7632 Pécs, Siklósi u. 52.) végzi.

(3) A hulladékgazdálkodási tevékenység ellátásához kijelölt hulladékgazdálkodási létesítmény: Kökényi Regionális Hulladék-feldolgozó.

(4) Az önkormányzat által megkötött közszolgáltatási szerződés alapján a hulladékgazdálkodási feladatok ellátásával megbízott közszolgáltató a Dél-Kom Dél-Dunántúli Kommunális Szolgáltató Nonprofit Kft. (7632 Pécs, Siklósi u. 52.)

**A közszolgáltatás ellátása**

1. § (1) A közszolgáltatás, és annak ellátására feljogosított közszolgáltató szállító eszközéhez rendszeresített gyűjtőedényben, vagy egyéb módon, a közterületen, vagy az ingatlanon összegyűjtött települési szilárd hulladéknak a hulladékkezelő telepen való elhelyezés céljából történő rendszeres elszállítására terjed ki.

(2) A hulladékgazdálkodási közszolgáltatás – a tevékenység tartalmában – az alábbiakra terjed ki:

1. az ingatlan használó által közszolgáltató szállítóeszközeihez rendszeresített gyűjtőedényben, vagy e rendeletben megjelölt egyéb módon az ingatlanon gyűjtött és a közszolgáltató rendelkezésére bocsátott települési szilárd hulladék begyűjtésére és rendszeres elszállítására
2. az ingatlanon összegyűjtött nagy darabos, lomtalanítás körébe vont települési szilárd hulladék évente kétszer – előre egyeztetett – időpontban történő begyűjtésére és a közszolgáltató általi elszállítására
3. az a)-b) pontokban foglaltak szerint gyűjtött, begyűjtött és elszállított települési szilárd hulladék elhelyezésére, kezelésére és ártalmatlanítására.

**A hulladékgazdálkodási közszolgáltatással ellátott terület határai**

1. § (1) A hulladékgazdálkodási közszolgáltatás Romonya község közigazgatási területére terjed ki.

(2) Az ingatlan használó e rendeletben meghatározottak szerint jogosult és köteles igénybe venni a hulladékgazdálkodási közszolgáltatást.

**A közszolgáltatás ellátásának rendje és módja**

1. § (1) Az ingatlantulajdonos a közszolgáltatást köteles igénybe venni.

(2) A hulladékkezelési helyi szolgáltatás feltételeiben, rendjében bekövetkezett változásokról a szolgáltató az ingatlantulajdonost köteles a változás megelőzően legalább 5 nappal írásban, vagy hirdetmény útján tájékoztatni.

(3) A szolgáltató a kommunális hulladék begyűjtéséről heti 1 alkalommal, csütörtöki napokon köteles gondoskodni.

( 4) A gyűjtő edényzet tisztántartása az ingatlantulajdonos feladata.

(5) A hulladék begyűjtésének, elszállításának rendjét (gyakoriság, útvonal és időpont) az önkormányzat a szolgáltatóval egyeztetett módon állapítja meg.

(6) A közterületen szervezett rendezvény során keletkezett hulladék tárolásáról, szállításáról a rendezvény szervezője köteles gondoskodni a közszolgáltatóval kötött külön szerződés alapján.

1. § (1) A havi 2 alkalommal történő házhoz menő szelektív hulladékgyűjtés minden hónap páros szombatjain történik, a (2) bekezdésben felsorolt hulladékok kék gyűjtőedényben az ingatlan előtti közterületre helyezéssel oly módon, hogy az a közlekedést ne akadályozza.

(2) Az (1) bekezdés szerinti hulladékgyűjtés keretében gyűjthető hulladék:

a) műanyag ásványvizes- és üdítős (PET) palackok,

b) műanyag tisztítószeres-, mosószeres-, és öblítős flakonok,

c) többrétegű italos (tejes, gyümölcsleves) dobozok,

(3) A műanyag és fémpalackokat, flakonokat, több rétegű italos kartondobozokat kiöblítve, laposra préselve lehet az edénybe elhelyezni.

(4) Az (1) bekezdésben foglalt szelektív hulladékgyűjtés keretében újságpapír, prospektus, irodai papír, géppapír, papírzacskó, kartondoboz összehajtva és összekötözve is gyűjthető.

**Közszolgáltató jogai és kötelezettségei**

1. § (1) A közszolgáltató jogosult és köteles, a közszolgáltatást igénybe vevő ingatlan használóktól a közszolgáltató szállítóeszközéhez rendszeresített, valamint az egyéb gyűjtőedényben
2. a települési szilárd hulladék rendszeres begyűjtésére és elszállítására,
3. ha bármilyen okból a szállítási napon (csütörtök) elmarad hulladék szállítás, annak pótlására,

(2) A közszolgáltató köteles a gyűjtőedény kiürítését kíméletesen, az elvárható gondossággal végezni.

(3) A gyűjtőedényben okozott kárt a közszolgáltató térítésmentesen köteles kijavítani, ha a károkozás neki felróható okból következett be. A közszolgáltató köteles az ebből eredő karbantartási munka, és javítás időtartamára helyettesítő gyűjtőedényt biztosítani.

(4) Ha a károkozás nem róható fel a közszolgáltatónak, a használhatatlanná vált gyűjtőedény javítása, pótlása az ingatlan használót terheli.

(5) A közszolgáltató jogosult a hulladék elszállítását megtagadni, ha:

a) megállapítható, hogy a gyűjtőedényekben kihelyezett hulladék az ürítés, vagy szállítás során a szállítást végző személyek életében, testi épségében, egészségében, továbbá a begyűjtő járműben, vagy berendezésben kárt okozhat, vagy hasznosítás, illetve kezelés során veszélyeztetheti a környezetet,

b) a kihelyezett gyűjtőedény mérgező, robbanó, folyékony, veszélyes, vagy olyan anyagot tartalmazó, amely a települési szilárd hulladékkal együtt nem gyűjthető, nem szállítható, nem ártalmatlanítható, és nem minősül települési szilárd hulladéknak.

(6) A közszolgáltató köteles a közszolgáltatást igénybe vevőket a közszolgáltatás ellátásával összefüggő – szállítási nap, időpont, egyéb körülmények – változásáról tájékoztatni.

**Az ingatlan használó jogai és kötelezettségei**

1. § (1) Az ingatlan használó köteles az ingatlanán keletkező, vagy birtokába került települési szilárdhulladékot az e rendeletben meghatározott módon, vagy helyen gyűjteni, továbbá hasznosításáról, vagy ártalmatlanításáról gondoskodni. E kötelezettség teljesítése során az ingatlan használó köteles:
2. az ingatlanán keletkező hulladék mennyiségét megelőzés elve alapján legkisebb mértékűre szorítani,
3. a települési szilárdhulladékot – különös tekintettel a hulladék további kezelésére – az elszállításra való átvételig gyűjteni, tárolni, ennek megfelelő gondossággal eljárni annak érdekében, hogy a hulladék mások életét, testi épségét, egészségét és jó közérzetét ne veszélyeztesse, a természetes és épített környezetet ne szennyezze, a növény- és állatvilágot ne károsítsa, a közrendet és a közbiztonságot ne zavarja.
4. az ingatlanán keletkező települési szilárdhulladék kezelésére az önkormányzat által szervezett közszolgáltatást igénybe venni, a hulladékot e rendeletben feljogosított közszolgáltatónak átadni.

(2) Ha az ingatlan használó a tulajdonosváltozás, vagy egyéb ok folytán a közszolgáltatás igénybevételére kötelezetté válik, köteles ezt a tényt a keletkezését követő 15 napon belül a szolgáltatónak bejelenteni.

(3) Nem terheli az (1) bekezdésben foglalt kötelezettség az ingatlan használót az olyan beépítetlen, vagy teljesen lakatlan ingatlan tekintetében, ahol életvitelszerűen senki sem tartózkodik és ahol hulladék sem keletkezik.

(4) Azon ingatlan használó, akinek ingatlanán települési szilárd hulladék keletkezik, de az ingatlana egyidejűleg gazdálkodó szervezet cégnyilvántartásba bejegyzett székhelyül, telephelyül vagy fióktelepéül is szolgál, köteles a települési szilárd hulladékát a gazdálkodó szervezetnek az ingatlanon folytatott gazdasági tevékenysége során keletkezett nem települési szilárd hulladékra a közszolgáltatást külön szerződéssel igénybe venni.

(5) A közszolgáltatás igénybevételére kötelezett ingatlan használó a közszolgáltatásból nem vonhatja ki magát arra hivatkozással, hogy a szolgáltatást a hulladéktermelés hiányában nem, vagy csak részben veszi igénybe.

1. § (1) Az ingatlan használó köteles a gyűjtőedényeket a hulladék elszállítása céljából a közszolgáltató által megjelölt időpontban, a közterületen a begyűjtést végző gépjárművel megközelíthető és ürítésre alkalmas helyen elhelyezni. A kihelyezett gyűjtőedény nem akadályozhatja a gyalogos- és a járműforgalmat.

(2) A hulladék elszállítása céljából kihelyezett gyűjtőedény fedelének - a közterület szennyezésének elkerülése érdekében – lecsukott állapotban kell lennie.

(3) Az ingatlantulajdonos a közszolgáltatás szünetelését kérheti írásban, vagy személyes bejelentés keretében a szolgáltatónál, amennyiben az ingatlanban folyamatosan legalább 60 napig nem tartózkodik senki, és emiatt hulladék sem keletkezik. A szüneteltetés időtartama legfeljebb 1 év, az ingatlan további lakatlansága esetén a szüneteltetésre vonatkozó igénybejelentés 8 nappal a szünetelés lejárta előtt írásban adott nyilatkozattal megismételhető.[[1]](#footnote-1)

(4) A szünetelési kérelmet a szünetelési időszak megkezdését követő 15 napon belül kell a szolgáltatóhoz eljuttatni, jelezve a szünetelés lejártának várható időpontját. A szünetelés változásáról 8 napon belül írásban kell a szolgáltatót értesíteni.[[2]](#footnote-2)

(5) Amennyiben a szolgáltató megállapítja, hogy az ingatlantulajdonos a közszolgáltatás szünetelésére vonatkozó nyilatkozata valótlan, igényt tarthat a közszolgáltatás szünetelésére vonatkozó nyilatkozat benyújtásának időpontjáig visszamenőleg az általa meghatározott gyűjtőedény heti egyszeri ürítési gyakoriság figyelembevételével megállapítható hulladékszállítási díj egyösszegű megfizetésére.[[3]](#footnote-3)

**Hulladékszállítás rendje**

1. § (1) A kommunális hulladékszállítás minden héten, csütörtöki napon történik.

(2) A közszolgáltató évente két alkalommal lomtalanítást biztosít a hulladékgazdálkodási közszolgáltatás keretében – külön díj felszámolása nélkül. Lebonyolításáról és megszervezéséről, a hulladék elszállításáról és ártalmatlanításáról a közszolgáltató gondoskodik.

(3) A lomtalanítás során nem kerül elszállításra:

a) elbontott gépjármű karosszéria,

b) építési törmelék,

c) veszélyes hulladék (olaj, festék, akkumulátor, stb.),

d) ágnyesedék, szőlővessző, zöldhulladék,

e) teher- és gépjármű-gumiköpeny,

f) háztartási hulladék,

g) kézi erővel nem rakható túlsúlyos, vagy túlméretes hulladék,

h) állati tetem

**A közszolgáltatás díja**

1. § [[4]](#footnote-4) (1) Az ingatlan használó változása esetén a közszolgáltatás díját a szolgáltatóhoz történt bejelentése hónapjának utolsó napjáig a korábbi, azt követően pedig az új tulajdonos köteles megfizetni.

(2) Az ingatlantulajdonos változás bejelentésével egyidejűleg az új tulajdonos és a közszolgáltató között a szerződés létrejön.

(3) Az ingatlantulajdonos a közszolgáltatásért a szolgáltató által utólag háromhavonként megküldött számla alapján díjat köteles fizetni.

(4) A díj meghatározását külön jogszabály tartalmazza.

(5) A közszolgáltatás díját tartalmazó számla adataival, összegszerűségével kapcsolatban az ingatlantulajdonos kifogást emelhet, melynek a számla kiegyenlítésével kapcsolatban halasztó hatálya nincs.

(6) Az ingatlantulajdonost terhelő díjhátralék adók módjára behajtható köztartozás.

**A közszolgáltatás módja**

1. § (1) Romonya község területén az ingatlantulajdonos által megkötött szerződésben választott gyűjtőedény méret szerint 110-120, 80 és - az ingatlanban igazoltan egyedül élő személy esetén – 60 literes edény helyezhető ki.[[5]](#footnote-5)

(2) A házhoz menő szelektív hulladékgyűjtés időpontját, annak gyakoriságát a szolgáltató – az önkormányzattal történő előzetes egyeztetés alapján – állapítja meg.

**Közterületen keletkező hulladék gyűjtése és elszállítása**

1. § (1) A közterületen szemetet elszórni, elhagyni, hulladékot lerakni tilos.

(2) Az önkormányzat a közterületen hulladékgyűjtők kihelyezésével gondoskodik a keletkező hulladék megfelelő elhelyezéséről.

(3) A (2) bekezdés szerinti hulladékgyűjtőkbe tilos háztartási és veszélyes hulladékot, állati tetemet elhelyezni.

(4) A közterületen keletkező (az önkormányzat által kihelyezett közterületi hulladékgyűjtőkből származó) hulladék összegyűjtéséről az önkormányzat gondoskodik.

**Záró rendelkezések**

13.§ (1) Ez a rendelet kihirdetését követő napon lép hatályba.

(2) Hatályát veszti a köztisztaságról, valamint a települési szilárd hulladékkal kapcsolatos helyi közszolgáltatásról és annak kötelező igénybevételéről szóló 6/2002. (XII.20.) rendelet.

Herman József Ruppert Edina

polgármester jegyző

Záradék: A rendelet kihirdetésre került 2015. február 25-én.

 Ruppert Edina

 jegyző

1. Hatályos: 2015. XII.10-től, hatályba léptette: 11/2015. (XII.10.) számú önk. rendelet [↑](#footnote-ref-1)
2. Hatályos: 2015. XII.10-től, hatályba léptette: 11/2015. (XII.10.) számú önk. rendelet [↑](#footnote-ref-2)
3. Hatályos: 2015. XII.10-től, hatályba léptette: 11/2015. (XII.10.) számú önk. rendelet [↑](#footnote-ref-3)
4. Hatályos: 2015. XII. 10-től, hatályba léptette a 11/2015. (XII.10.) sz. önk. rendelet [↑](#footnote-ref-4)
5. Hatályos: 2016.I.25-től, hatályba léptette az 1/2016. (I.25.) sz. önk. rendelet [↑](#footnote-ref-5)